Document ID: 31993R2193

Title and Content:
ΚΑΝΟΝΙΣΜΟΣ (ΕΟΚ) αριθ. 2193/93 ΤΗΣ ΕΠΙΤΡΟΠΗΣ της 28ης Ιουλίου 1993 για την τροποποίηση του παραρτήματος Β του κανονισμού (ΕΟΚ) αριθ. 1766/92 του Συμβουλίου περί κοινής οργανώσεως της αγοράς στον τομέα των σιτηρών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), και ιδίως το άρθρο 13 παράγραφος 6, Εκτιμώντας: ότι στον κανονισμό (ΕΟΚ) αριθ. 2860/89 της Επιτροπής της 22ας Σεπτεμβρίου 1989 για την τροποποίηση του κανονισμού (ΕΟΚ) αριθ. 2727/75 του Συμβουλίου περί κοινής οργανώσεως της αγοράς στον τομέα των σιτηρών, όσον αφορά τα προϊόντα του παραρτήματος Β που μπορούν να επωφεληθούν επιστροφής κατά την εξαγωγή (2), έχουν θεσπισθεί οι τροποποιήσεις του παραρτήματος Β του κανονισμού (ΕΟΚ) αριθ. 2727/75 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (4)- ότι οι τροποποιήσεις αυτές πρέπει να γίνουν και στο παράρτημα Β του κανονισμού (ΕΟΚ) αριθ. 1766/92 που αντικατέστησε τον κανονισμό (ΕΟΚ) αριθ. 2727/75- ότι ορισμένα εμπορεύματα του κωδικού ΣΟ 2106 90 99 που εμφαίνονται στο παράρτημα Β κατατάσσονται εφεξής στον κωδικό ΣΟ 2008 92 και ότι ο τελευταίος αυτός πρέπει συνεπώς να περιληφθεί στο παράρτημα Β προκειμένου να διατηρηθεί αμετάβλητο το καθεστώς των επιστροφών για τα εμπορεύματα αυτά- ότι πρέπει εξάλλου να διορθωθούν ορισμένα λάθη που υπήρξαν στη δημοσίευση του παραρτήματος Β του κανονισμού (ΕΟΚ) αριθ. 1766/92- ότι μεριμνώντας για σαφήνεια πρέπει να αναδημοσιευθεί ολόκληρο το παράρτημα Β- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα Β του κανονισμού (ΕΟΚ) αριθ. 1766/92 αντικαθίσταται από εκείνο που εμφαίνεται στο παράρτημα Β του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Ιουλίου 1993.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2487
5360
2443

EuroVoc IDs (Expanded): 2487
5360
2443

Dataset Source: meu

Split: train